Akenstaka

Akenstaka () ir ciems Siguldas novada Mores pagastā. Atrodas pagasta centrālajā daļā 3,0 km no pagasta centra Mores, 20,6 km no novada centra Siguldas un 70,2 km no Rīgas.

Apdzīvotā vieta atrodas pie autoceļa V319 (Peļņi—More), Sudas upes krastos.

 Vēsture 
Akenstakas muiža (Klingenberg) pirmo reizi minēta 16. gadsimta sākumā. Muižas komplekss sastāvēja no vairāk kā 20 ēkām un parka. Te darbojās ūdens dzirnavas, brūzis, pienotava, ķieģeļu ceplis, kokzāģētava un skola ar vienu klasi. Uz muižas ēkām ūdeni pievadīja pa ozolkoka caurulēm.  
1905. gada nemieru laikā muižas kunɡu māju novembrī nodedzināja, daudz pieticīgāku jauno ēku uzbūvēja citā vietā. Pēdējais muižas īpašnieks kopš 1890. ɡada bija Ernests fon Blankenhāgens. 
Pirmā pasaules kara laikā muižā uzturējās Pēterhofas dragūnu pulks un lielāko daļu ēku atkal nopostīja. 1920. gada zemes reformas laikā muižas ēkas un zemi sadalīja zemniekiem, muižas centrā dzīvoja dzejnieks Kārlis Jēkabsons.zudusilatvija.lv

 Cilvēki 
Akenstakas muižā dzimis vācbaltu rakstnieks un sabiedriskais darbinieks Herberts Heinrihs fon Blankenhāgens, kurš sarakstījis grāmatas "Atmiņas no vecās Vidzemes. Klingenberga—Rīga. 1892—1913" un “Pasaules vēstures malā. Atmiņas no vecās Vidzemes 1913—1923”. 

 Atsauces 

Kategorija:Latvijas skrajciemi